OpenLLM-France/wikimedia huggingface dataset:
# Riu Almodóvar

El riu Almodóvar (a vegades Almodóval, àrab al-Mudawwar) és un afluent del riu Barbate, que corre íntegrament per la província de Cadis. Neix al Parc Natural de Los Alcornocales, i està regulat a la capçalera per la Presa d'Almodóvar, que embassa uns 5 hm³ d'aigua de mitjana i ocupa una superfície de 800 hectàrees.
Recorre de sud a nord la comarca del Camp de Gibraltar i la de La Janda, regant, fins que fou dessecada als anys cinquanta del segle xx, la llacuna de la Janda i modernament la depressió cultivable en què s'ha convertit la llacuna; desemboca al riu Barbate per l'esquerra a uns 1.000 metres de la vila de Barbate i a 3 km de la seva desembocadura a l'oceà Atlàntic.
És gestionat pel Districte Hidrogràfic del Guadalete-Barbate (Agència andalusa de l'aigua).
De vegades apareix referit com a riu Almodóval.

## Referències

* ↑ Agència andalusa de l'aigua
* ↑ «wwww.riosycuencas.com». Arxivat de l'original el 2008-09-29. [Consulta: 15 maig 2012].
# Roda anglesa

La roda anglesa és una màquina manual per a tractar planxa de metall i crear sense problemes, formes arrodonides de planxa d'acer - o d'alumini. Té la forma d'una gran "C" tancada amb dues rodetes en els extrems. La rodeta inferior sol tenir un radi més petit que la superior. Les màquines més grans solen tenir la rodeta superior de fins a vuit centímetres d'ample i fins a 25 de diàmetre. La roda superior és plana, mentre que l'inferior té una superfície arrodonida. El radi de curvatura de l'inferior té una relació molt directa amb la magnitud de la curvatura que es vulgui donar a la planxa, i fins i tot la forma final. Es disposa d'una sèrie de perfils diferents per a la roda inferior, depenent del que es vol fabricar.
El seu ús consisteix a fer passar la planxa cap enrere i cap endavant entre les dues rodes. La pressió entre les rodes permet que la placa s'aprimi i es vagi estirant. El procés fa que la placa vagi agafant forma al voltant de la roda inferior, amb la seva secció rodona. La pressió en el punt de contacte - que varia amb el radi del perfil de la roda inferior, la pressió aplicada i el nombre de vegades que es fa passar la placa entre les rodes - determina la magnitud de la deformació. Per obtenir la forma que es desitja, es pot canviar mentre es treballa entre les diferents tipus de perfil de roda inferior. Conèixer la combinació de les diferents rodes que cal utilitzar i la pressió correcta que cal aplicar, és un art complex que costa un temps relativament llarg d'aprendre.

## Vegeu també

* Aliatge
* Cristal·lografia
* Ductilitat
* Mineria
* Siderúrgia
* Mandrí

## Enllaços externs

* Vídeos de conformació manual de peces de la carrosseria d'un automòbil. (anglès)
# Rodrigo Guirao Díaz

Antonio Rodrigo Guirao Díaz, conegut com a Rodrigo Guirao Díaz, (Vicente López, Buenos Aires, Argentina, 18 de gener de 1980) és un actor i model argentí. A la televisió va treballar en la telenovel·la argentina Patito feo del gènere infantil-juvenil que es va emetre durant el 2007 i 2008 per Canal 13, produïda per Ideas del Sur, productora que dirigeix Marcelo Tinelli. Posteriorment va actuar en la sèrie d'Atracció x4, transmesa per Canal 13. El 2010 va participar en la sèrie italiana Terra ribelle, on va interpretar el paper d'Andrea. Un any després va protagonitzar al costat de l'actriu italiana Vittoria Puccinriei, la sèrie italiana Violetta, la qual està basada en la novel·la La Dama de les Camèlies d'Alexandre Dumas.
Als onze anys va perdre al seu pare i des d'aleshores va ser educat per la seva mare. Té dos germans, Gonzalo i Ramiro. Abans de bolcar-se per complet a l'actuació, va exercir diversos treballs com a electricista d'un negoci de videojocs, cadet, cambrer i finalment a la publicitat com a model. Va estudiar actuació al Centre Cultural San Martín i arran d'això ha seguit diversos cursos d'interpretació.

## Cinema

| Any | Títol | Personatge |
| 2013 | Un amor de pel·lícula | |
| 2014 | Sólo química | Eric Soto |
| 2015 | Baires | El Mono |

## Televisió

| Any | Títol | Personatge | Cadena | Notes |
| 2002 | Rebelde Way | Matías | América TV y Canal 9 | |
| 2005 | Paraíso rock | Mike | El Trece | |
| 2005 | 1/2 falta | Lisandro | El Trece | |
| 2006 | Amas de casa desesperadas | Juan | El Trece | |
| 2007 | Son de Fierro | Bruno | El Trece | |
| 2007 | Patito feo | Nicolás | El Trece | |
| 2008 | Atracción x4 | Francisco Milhojas | El Trece | |
| 2009 | Atracción x4 en Dream Beach | Francisco Milhojas | El Trece | |
| 2009 | Botineras | Walter Vázquez | Telefe | |
| 2010 | Terra ribelle | Andrea Cristofani | RAI 1 | |
| 2011 | Violetta | Alfredo Germont | RAI 1 | Telefilm |
| 2012 | La chartreuse de Parme | Fabrizio Del Dongo | RAI 1 | Telefilm |
| 2012 | Terra ribelle 2 | Andrea Cristofani | RAI 1 | |
| 2013 | Mi amor, mi amor | Benjamín | Telefe | |
| 2014 | Bienvenidos al Lolita | Jota | Antena 3 | |

## Referències

* ↑ «Kevin Costner, Cary Grant y Oliver Hardy nacieron un 18 de enero». andina.com.pe, 18-01-2012. Arxivat de l'original el 2012-02-20.
* ↑ «Recambio a pura música en el 13». eldia.com.ar/, 04-11-2008.
* ↑ Odello, Diego. «Terra Ribelle, su Raiuno» (en italià). cinetivu.com/, 17-10-2010.
* ↑ «Violetta» (en italià). mymovies.it/.
* ↑ Merlo, Mariana. «No podría enamorarme de una mina que me encara». 24con.infonews.com. Arxivat de l'original el 2017-11-26.
* ↑ Tarroni, Giulia. «Rodrigo Guirao Diaz, dal teatro a Terra Ribelle passando da Il mondo di Patty» (en italià). cinetivu.com/, 31-10-2010.
* 1 2 Butrón, Marina. «Rodrigo Guirao». edant.clarin.com, 08-12-2007. Arxivat de l'original el 2016-03-03.
# Ritmes cromàtics

Ritmes cromàtics és un curtmetratge experimental no figuratiu realitzat l'any 1978 per Jordi Artigas a l'EMAV. El film té una duració de 4 minuts 43 segons i va ser rodat en 16 mm a color (sonora). El film en la filmografia d'Artigas representa una continuïtat dels títols que Artigas va rodar durant la transició democràtica. Ritmes cromàtics forma part de la llista dels bàsics de cinema català.

## Argument

A Ritmes cromàtics no existeix una trama convencional. Artigas no va fer servir cap càmera sinó que va utilitzar la pel·lícula com un material susceptible a ser manipulat i el va ratllar, gravar i acolorir a mà directament a la part sensible. Per això el film trenca amb la continuïtat fílmica convencional. Allò que es veu a la pantalla es fusiona amb la música del mateix film composta per fragments de Spectrum de Billy Cobham.

## Referències

* ↑ la., Rosa, Emilio de. Cine de animación experimental en Cataluña y Valencia: la curiosidad de la experimentación. [Madrid]: Semana de Cine Exeperimental de Madrid, [1999]. ISBN 9788448223106.
* 1 2 3 Del éxtasis al arrebato: un recorrido por el cine experimental español (DVD). [Barcelona]: Cameo media: Centre de Cultura Contemporània de Barcelona; Madrid: Sociedad Estatal para la Acción Cultural Exterior (Espanya), DL 2009
* ↑ «Bàsics del cinema català». Filmoteca de Catalunya. Arxivat de l'original el 3 d’abril 2018. [Consulta: 10 octubre 2018].
# Ritme llombard

Un ritme llombard és un tipus de ritme inicialment associat amb la música barroca però que també es troba en la dels inicis del classicisme, també denominada preclassicisme.
Consisteix en una nota curta seguida d'una de més llarga, de manera que entre totes dues completen la durada d'un temps, per la qual cosa l'accentuada és la curta i no pas la llarga, fet que és més habitual. També es pot donar el cas que siguin dues de curtes seguides d'una de més llarga, sempre, però que la llarga tingui una durada superior a la suma de les dues curtes. Tal seria el cas d'una semicorxera seguida de corxera amb punt o de dues fuses seguides, també, d'una corxera amb punt. L'efecte resultant, doncs, és precisament el contrari a les notes desiguals tan pròpies del barroc francès.
Aquest ritme va ser molt característic de la música italiana de la dècada de 1740 i es troba igualment en tota la música que en va rebre la influència.
Entre els compositors catalans es troba, per exemple en simfonies i obertures de Josep Fàbrega.
# Roma (cràter)

Roma és un cràter sobre la superfície de (21) Lutècia, situat amb el sistema de coordenades planetocèntriques a 19 ° de latitud nord i 250 ° de longitud est. Fa un diàmetre de 19 km. El nom va ser fet oficial per la UAI el cinc d'abril de 2011 i fa referència a Roma, antiga ciutat romana de l'època de Lutècia, actualment Roma (Itàlia).

## Referències

* ↑ "Roma (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Talbert, Richard J.A.. Princeton University Press. Barrington Atlas of the Greek and Roman World, 2000.
# Robert Défossé

Robert Défossé (19 de juny de 1909 - 30 d'agost de 1973) fou un futbolista francès.

## Selecció de França

Va formar part de l'equip francès a la Copa del Món de 1934.

## Referències

* ↑ «French Federation Profile». Arxivat de l'original el 2015-02-03. [Consulta: 28 gener 2018].
* ↑ Robert Défossé a worldfootball.net
# Riu de Bona

El riu de Bona és un riu de la comarca de l'Alt Urgell. Exactament és un riu de la vall de la Vansa de la conca del riu Segre. El riu de Bona neix a prop d'Adraén, al municipi de la Vansa i Fórnols, en un coll sota el cap de la Fesa i la serra de Sant Salvador, el cim més occidental de la Serra del Cadí. Finalment desguassa al riu de la Vansa a llevant de les cases de la Barceloneta, també al municipi de la Vansa i Fórnols, que finalment desemboca al Segre.
# Riu das Mortes Pequeno

El riu das Mortes Pequeno és un curs d'aigua que banya l'estat brasiler de Minas Gerais, sent un afluent del riu das Mortes.
Té una longitud de 60 km i desguassa una superfície de 493 km². La seva fonts es troba al municipi de São João del-Rei, a una altitud aproximada de 1.100 metres a la serra da Mantiqueira.
La seva desembocadura al riu das Mortes es troba al municipi de Conceição da Barra de Minas. En el tram comprès entre la confluència de la riera Procópio i la confluència de la riera Lagoa Verde, el riu das Mortes Pequeno serveix de límit entre els municipis de São João del-Rei i Conceição da Barra de Minas.

## Referències

* ↑ «Carta do Brasil SF-23-X-C-II-4 Piedade do Rio Grande» (en portuguès). Instituto Brasileiro de Geografia e Estatística (IBGE). [Consulta: 16 març 2021].
* ↑ «Carta do Brasil SF-23-X-C-II-1 São João Del Rei»» (en portuguès). Instituto Brasileiro de Geografia e Estatística (IBGE). [Consulta: 16 març 2021].
# Rolando García

Rolando Moisés García Jiménez (15 de desembre de 1942) és un exfutbolista xilè.

## Selecció de Xile

Va formar part de l'equip xilè a la Copa del Món de 1974.

## Referències

* ↑ «1974 FIFA World Cup Germany». Arxivat de l'original el 2011-10-03. [Consulta: 16 desembre 2017].
* ↑ Rolando García Fitxa i estadístiques a la FIFA
* ↑ Perfil a national-football-teams
# Rockstar Games presents Table Tennis

Rockstar Games Presents Table Tennis (o Rockstar Table Tennis o simplement Table Tennis) és un videojoc de simulació de Ping-pong per la Xbox 360 llançat el 26 de maig del 2006 als Països Catalans i a la resta d'Europa per Rockstar Games. Aquest videojoc només es pot trobar per la consola de Microsoft.
Rockstar Table Tennis és el primer videojoc a utilitzar el Rockstar Advanced Game Engine (R.A.G.E), un motor de videojoc que Rockstar també l'utilitza per al següent Grand Theft Auto IV.

## Jugabilitat

Rockstar Table Tennis és un simulador del gran esport olímpic com és el Ping-pong (o tennis taula). Aquest videojoc gira al voltant de dos jugadors que colpegen una pilota d'un lloc a l'altra, l'un a l'altra, amb l'objecte de què el seu contrincant no pugui tornar la pilota a l'àrea contrària. Per exemple, si el jugador contrincant està situat a un extrem de la taula, la millor tàctica és que l'altre jugador tiri la pilota cap a l'altra extrem amb la velocitat suficient perquè el jugador contrincant no la pugui tocar.

## Personatges

Table Tennis té onze jugadors. Cadascú té un diferent estil de joc.
Jugadors desbloquejats:
* Haley (EUA)
* Jesper (Suècia)
* Liu Ping (Xina)
* Luc (França)
Jugadors bloquejats (es desbloquegen jugant a torneigs offline):
* Carmen (Brasil)
* Cassidy (Irlanda)
* Juergen (Alemanya)
* Jung Soo (Corea del Sud)
* Kumi (Japó)
* Mark (Anglaterra)
* Solayman (Egipte)

## Referències

* ↑ Totilo, Stephen. «The First Rule Of Ping-Pong Club: Talk About Rockstar's Table Tennis Game». MTV News. Viacom, 04-05-2006. Arxivat de l'original el 2011-11-21. [Consulta: 10 abril 2007]. «Rockstar ha dit que el videojoc [Table Tennis] utilitza el RAGE, el Rockstar Advanced Game Engine. Aquesta és l'eina dels gràfics d'alta tecnologia per als futurs videojocs de Rockstar, fins i tot el proper "GTA".»
* ↑ Thorsen, Tor. «Grand Theft Auto IV powered by Table Tennis engine?». GameSpot. CNET, 15-06-2006. Arxivat de l'original el 2007-09-30. [Consulta: 10 abril 2007].

## Enllaços externs

* (anglès) Lloc web oficial de Table Tennis
* (anglès) Galeria d'imatges del Rockstar Table Tennis Xbox360
* (anglès) Anàlisi de la IGN
* (anglès) Anàlisi del Gamespot
# Roland Alphonso

Roland Alphonso o Rolando Alphonso també conegut com The Chief Musician (El cap dels músics), nascut el 12 de gener de 1931 a l'Havana, Cuba i mort el 20 de novembre de 1998 a Los Angeles, Califòrnia (EUA), fou un saxofonista tenor jamaicà.
Alphonso arribà a Jamaica a l'edat de dos anys amb la seua mare jamaicana, i començà a aprendre a tocar el saxòfon en l'Escola Industrial de Stony Hill (Stony Hill Industrial School).
L'any 1948 deixà el col·legi per a unir-se a l'orquestra d'Eric Deans i prompte passà a altre grup de música i feu la seua primera gravació com a membre del grup de Baba Motta el 1952.
A mitjans dels anys 50, s'incorporà al grup de Cluett Johnson anomenat Clue J & The Blues Blasters i versionà moltes sessions de Coxsone Dodd en un estil típic R&B jamaicà.
Per a 1960, gravava per a molts altres productors com ara Duke Reid, Lloyd Daley i King Edwards. Durant aquest període ell tocà a molts grups diferents, com The Alley Cats, The City Slickers, Aubrey Adams & The Dew Droppers, etc. L'any 1963, després de passar un parell de mesos en Nassau, prengué part en la creació de l'orquestra The Studio One', el primer grup de sessions del recent obert estudi de gravació de Coxsone. Aquest grup prompte adoptà el nom de The Skatalites.
Quan els Skatalites es dissolgueren l'agost de 1965, Alphonso formà els Soul Brothers (amb Johnny 'Dizzy' Moore i Jackie Mittoo) per a convertir-se en The Soul Vendors l'any 1967. El seu primer àlbum s'edità baix el seu nom el 1973 en el segell discogràfic Studio One.
Durant els anys 70, 80 i 90, continuà tocant en nombrosos discos provinents d'estudis jamaicans, especialment del de Bunny Lee, i anà de gira amb molts grups. Fou guardonat amb la distinció d'Oficial de l'Ordre pel govern jamaicà el 1980, i començà a anar de gira més sovint als EUA. Prengué part en la reformació de Skatalites el 1983, amb els quals anà de gira i gravà constantment fins a la seua mort l'any 1998, causada per un infart mentre feia un solo en un concert.

## Discografia

* ABC Rock Steady (amb The Originals Orchestra)- 1968 - Gayfeet/High Note - Produït per Sonia Pottinger
* The Best Of Rolando Alphonso - 1973 - Studio One (Compilació) - Produït per Coxsone Dodd
* King Of Sax - 1975 - Studio One (Compilació) - Produït per Coxsone Dodd
* Brighter Shade of Roots - 1982 - Imperial - Produït per Bunny Lee
* Roll On - 1984 - Wackies - Produït per Lloyd Barnes
* Something Special: Ska Hot Shots - 2000 - Heartbeat (Compilació) - Produït per Coxsone Dodd

## Enllaços externs

* (anglès) Biografia completa
* (anglès) Obituari Arxivat 2005-12-18 a Wayback Machine.
# Roland (Iowa)

Roland és una població dels Estats Units a l'estat d'Iowa. Segons el cens del 2000 tenia 1.324 habitants.

## Demografia

Segons el cens del 2000, Roland tenia 1.324 habitants, 485 habitatges, i 366 famílies. La densitat de població era de 473,3 habitants/km².
Dels 485 habitatges en un 41,9% hi vivien nens de menys de 18 anys, en un 66,6% hi vivien parelles casades, en un 6,8% dones solteres, i en un 24,5% no eren unitats familiars. En el 22,1% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,22.
Per edats la població es repartia de la següent manera: un 32,4% tenia menys de 18 anys, un 5,1% entre 18 i 24, un 30,9% entre 25 i 44, un 20,5% de 45 a 60 i un 11,1% 65 anys o més.
L'edat mediana era de 34 anys. Per cada 100 dones de 18 o més anys hi havia 96,3 homes.
La renda mediana per habitatge era de 47.461 $ i la renda mediana per família de 55.417 $. Els homes tenien una renda mediana de 34.118 $ mentre que les dones 27.045 $. La renda per capita de la població era de 18.165 $. Entorn del 4,1% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Roland». American Fact Finder. Oficina del Cens dels Estats Units, 12-01-2010.
# Far de Makkaur

El Far de Makkaur (noruec: Makkaur fyr) és un far costaner situat a la costa nord de la península de Varanger, al municipi de Båtsfjord, al comtat de Finnmark, Noruega. El far va ser establert el 1928, destruït durant la Segona Guerra Mundial, i més tard reconstruït. El far va ser catalogat com un lloc protegit el 1998.
Fa 12 metres d'altura, és blanc, quadrat, i té torre de formigó amb un top vermell on es troba la llum. La llum del far emet dos centelleigs blancs cada 20 segons a una altura de 39 metres sobre el nivell del mar. La llum pot ser vista durant un màxim de 17,6 milles nàutiques (32,6 km). La llum està encesa del 12 d'agost fins al 24 d'abril de cada any, surt durant l'estiu a causa del sol de mitjanit. Hi havia una sirena de boira activa operativa al lloc des del 1922 fins al 1989. El lloc és només accessible amb vaixell. El far va ser automatitzat el 2005.

## Referències

* 1 2 «Makkaur fyr». A: Henriksen, Petter. Store norske leksikon (en noruec). Oslo: Kunnskapsforlaget [Consulta: 13 desembre 2011].
* ↑ Kystverket. Norske Fyrliste 2012 (PDF) (en noruec), 2012. ISBN 9788245013542 [Consulta: 27 agost 2015].
* ↑ Rowlett, Russ. «Lighthouses of Norway: Hammerfest Area». University of North Carolina at Chapel Hill, 19-07-2011. Arxivat de l'original el 2013-03-09. [Consulta: 27 febrer 2013].
# Llibert

Llibert (Libertus o Libertini) que vol dir "el que és alliberat (pel seu amo)" era una classe social romana formada pels esclaus alliberats; els fills dels lliberts eren llibertins (libertini) en temps d'Appi Claudi, però aquest sentit es va perdre i libertus i libertini van esdevenir sinònims. Llibertí va passar a ser una persona amb poca contenció sexual.
La manumissió es podia obtenir de tres maneres:
* Vindicta
* Census
* Testamentum
Si rebia la manumissió en deguda forma, esdevenia civis romanus (ciutadà romà), però si mancava algun requisit esdevenia un llatí i algunes vegades només un deditici. Això creava tres tipus de lliberts:
* Cives Romani
* Latini Juniani (vegeu lex Junia Norbana)
* Dediticii
Els cives romani encara quedaven vinculats al seu patró que mantenia certs drets; els llatins junians tenia diverses incapacitats legals (per exemple no podien testar, ni rebre llegats testamentaris excepte en fideïcomís, ni nomenar tutors).
Luci Vitruvi Cerdó va ser un llibert.
Els fills dels lliberts eren Ingenus.

## Referències

* ↑ «Llibert». Gran Enciclopèdia Catalana. Barcelona: Grup Enciclopèdia Catalana.
* ↑ Berger, Adolf. libertinus, Encyclopedic Dictionary of Roman Law. American Philological Society, 1953, p. 564.
* ↑ Millar, Fergus. The Crowd in Rome in the Late Republic. University of Michigan, 1998–2002, p. 23 & 209.
* ↑ Mouritsen, Henrik. The Freedman in the Roman World. Cambridge University Press, 2011, p. 36.
# Lice

Lice (AFI ˈlidʒe, en kurd Licê) és un poble i districte de la Província de Diyarbakır a Turquia. La població total del districte era de 29.098 persones el 2011. Es troba a 90 km de la capital de la província, Diyarbakır. El Partit dels Treballadors del Kurdistan o PKK, fou fundat al poble de Ziyaret, en el districte de Lice, el 27 de novembre de 1978.

## Personalitats conegudes

* Tarık Ziya Ekinci (* 1925), metge, polític i escriptor
* Mehmed Emîn Bozarslan (* 1934), escriptor turc d'origen kurd
* Burhan Eşer (* 1985), futbolista turc
* Vedat Budak (* 1991), futbolista turc

## Referències

* ↑ Institut d'Estadística de Turquia Arxivat 2012-11-17 a Wayback Machine. (turc). Consultat el 28 de novembre del 2012
* ↑ «Abdullah Öcalan en de ontwikkeling van de PKK». Arxivat de l'original el 2012-03-24. [Consulta: 22 gener 2014].
# Lliga grega de waterpolo femenina

La Lliga grega de waterpolo femenina, oficialment coneguda com a A1 Ethniki, és la màxima competició entre clubs femenins de waterpolo que es disputa a Grècia.
Es disputa des de la temporada 1987-88 i està organitzada per la Federació Hel·lènica de Natació.

## Historial
### A Ethniki

| 1988 : Ethnikos Pireu 1989 : ANO Glyfada 1990 : Ethnikos Pireu 1991 : NO Vouliagmeni | 1992 : Ethnikos Pireu 1993 : NO Vouliagmeni 1994 : NO Vouliagmeni 1995 : Olympiakos Pireu | 1996 : ANO Glyfada 1997 : NO Vouliagmeni 1998 : Olympiakos Pireu |

### A1 Ethniki

| 1999 : ANO Glyfada 2000 : ANO Glyfada 2001 : ANO Glyfada 2002 : ANO Glyfada 2003 : NO Vouliagmeni 2004 : ANO Glyfada 2005 : NO Vouliagmeni 2006 : NO Vouliagmeni 2007 : NO Vouliagmeni 2008 : ANO Glyfada | 2009 : Olympiakos Pireu 2010 : NO Vouliagmeni 2011 : Olympiakos Pireu 2012 : NO Vouliagmeni 2013 : NO Vouliagmeni 2014 : Olympiakos Pireu 2015 : Olympiakos Pireu 2016 : Olympiakos Pireu 2017 : Olympiakos Pireu 2018 : Olympiakos Pireu | 2019 : Olympiakos Pireu 2020 : Olympiakos Pireu 2021 : Olympiakos Pireu 2022 : Olympiakos Pireu 2023 : Olympiakos Pireu 2024 : Olympiakos Pireu |

## Palmarès

| Títulos | Club | Temporadas |
| 15 | Olympiakos SF Pireu | 1995, 1998, 2009, 2011, 2014, 2015, 2016, 2017, 2018, 2019, 2020, 2021, 2022, 2023, 2024 |
| 11 | NO Vouliagmeni | 1991, 1993, 1994, 1997, 2003, 2005, 2006, 2007, 2010, 2012, 2013 |
| 8 | ANO Glyfada | 1989, 1996, 1999, 2000, 2001, 2002, 2004, 2008 |
| 3 | Ethnikos OF Pireu | 1988, 1990, 1992 |

## Trofeus europeus d'equips grecs

| Club | Titulos | Eurolliga | Copa LEN | Supercopa d'Europa |
| Olympiakos SF Pireu | 7 | 3 | 1 | 3 |
| NO Vouliagmeni | 5 | 2 | 1 | 2 |
| ANO Glyfada | 2 | 2 | – | – |
| Ethnikos OF Pireu | 2 | – | 2 | – |

## Enllaços externs

* Federació Grega de natació www.koe.org.gr (grec)
* Tots els campions grecs (fins a 2024) www.sport24.gr (grec)
# Llengua polinòmica

Una llengua polinòmica és un conjunt de varietats lingüístiques amb certes diferències tipològiques (en termes de la fonètica de morfologia o sintaxi), però considerades pels seus parlants com dotades d'una forta unitat. Per tant, articula fenòmens tipològica (variació) i fenòmens de representació sociolingüística. Aquest concepte va ser desenvolupat per lingüista Jean-Baptiste Marcellesi per descriure la situació particular de la llengua Corsa, però s'adapta fàcilment al cas d'altres llengües minoritàries. Té un impacte directe sobre la política lingüística i el procés de normalització: dona una base científica a la idea que una comunitat lingüística pot gestionar la seva unitat sense que aquesta impliqui necessàriament la imposició d'una varietat lingüística respecte a les altres. Cal destacar el paper dels parlants en les decisions de política lingüística. Aquest concepte és comparable al de llengua Ausbau, o llengua que es pot considerar com un dialecte d'una altra llengua, però que es diferencia significativament segons els seus usuaris.

## Referències

* ↑ MARCELLESI, Jean-Baptiste (1999), « Un cas original : l'émergence de la langue corse », in P. Blanchet, R. Breton et H. Schiffman (éds.), Les langues régionales de France : un état des lieux à la veille du XXIe siècle, Peeters (francès)